**Előterjesztés**

**Körmend Város Önkormányzata képviselő-testülete 2022. június 29-i rendkívüli ülésére**

**Tárgy:** az „Önkormányzati feladatellátást szolgáló fejlesztések támogatásra” című pályázat megvalósításához forrás biztosítása

Körmend Város Önkormányzata a Képviselő-testület döntése értelmében támogatási kérelmet nyújtott be A helyi önkormányzatokért felelős miniszterhez, aki az államháztartásért felelős miniszterrel közösen pályázatot hirdetett Magyarország 2021. évi központi költségvetéséről szóló 2020. évi XC. törvény (továbbiakban: költségvetési törvény) 3. melléklet szerinti önkormányzati feladatellátást szolgáló fejlesztések támogatására.

A kérelem keretében a **Körmend, Nap utca, Honvéd utca és Teleki utca nyugati oldala felújítását** céloztuk meg.

Maximálisan igényelhető támogatás összege a 10 000 fő lakosságszám feletti városok esetében bruttó 40 millió Ft volt, 50 %-os támogatási intenzitás mellett.

A pályázat forrásösszetétele az alábbiak szerint alakult:

Támogatás 39.999.999,-Ft.

Eddigi biztosított önerő: 40.000.001,-Ft

A Belügyminiszter döntése értelmében a kérelem támogatást nyert.

A felújítási munkák elvégzéséhez a kivitelezőt közbeszerzési eljárás keretében kellett kiválasztani. A közbeszerzési eljárás az előterjesztés készítéséig nem fejeződött még be, de az ajánlatok bontása megtörtént, amely során a legkedvezőbb ajánlatot a Németh Térburkoló, Útépítő és Építőipari Kft. ( 9800 Vasvár Alkotmány Utca 60.) tette az alábbi megajánlásokkal:

**Rész neve:** Nap utca egy részének felújítása (1)

**Egyösszegű ajánlati ár (nettó Ft):**

21 580 198

**24 hónapot meghaladó többlet jótállás mértéke (minimum 0, maximum 36 hónap):**

5

**A szerződés teljesítésében személyesen közreműködő építésvezető szakember kivitelezésben szerzett**

**szakmai tapasztalata (hónap) (minimum 0, maximum 36):**

36

**Rész neve:** Teleki utca felújítása (2)

**Egyösszegű ajánlati ár (nettó Ft):**

31 036 500

**24 hónapot meghaladó többlet jótállás mértéke (minimum 0, maximum 36 hónap):**

5

**A szerződés teljesítésében személyesen közreműködő építésvezető szakember kivitelezésben szerzett**

**szakmai tapasztalata (hónap) (minimum 0, maximum 36):**

36

**Rész neve:** Honvéd utca és kereszteződéseinek felújítása (3)

**Egyösszegű ajánlati ár (nettó Ft):**

14 804 302

**24 hónapot meghaladó többlet jótállás mértéke (minimum 0, maximum 36 hónap):**

5

**A szerződés teljesítésében személyesen közreműködő építésvezető szakember kivitelezésben szerzett**

**szakmai tapasztalata (hónap) (minimum 0, maximum 36):**

36

A költségvetési rendeletben biztosított fedezethez képest a beérkező legjobb közbeszerzés során tett árajánlat alapján hiány lépett fel, amely az alábbiak szerint alakul:

Műszaki ellenőrzés: 889.000,-Ft

Közbeszerzés költsége: 1.270.000,-Ft

Felújítási munkák különbözet: 5.622.240,-Ft

Szükséges plusz önerő: 7.781.240,-Ft

Kérem a Tisztelt Képviselő-testületet, hogy biztosítsa a további fedezetigényt annak érdekében, hogy a megkötendő vállalkozási szerződést az Önkormányzat hatályba léptethesse.

**Határozati javaslat**

Körmend Város Önkormányzata Képviselő-testülete az Önkormányzati feladatellátást szolgáló fejlesztések támogatása című, a **Körmend, Nap utca, Honvéd utca és Teleki utca nyugati oldala felújítását** célzó pályázat megvalósításához további 7.781.240 Ft-ot biztosít 2022. évi költségvetésében, mely összegből 6.511.240 FT a felhalmozási, 1.270.000,- Ft. a dologi kiadási előirányzat terhére kerül biztosításra.

Körmend, 2022.06.20.

Bebes István

Polgármester